**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 26.01.2024, ora 08.00 – 27.01.2024, ora 08.00**

#### **I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 27.01.2024, ora 08.00**

**RÂURI:**

**Debitele au fost, în general, staționare,** exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, unde au fost în scădere.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Moldova, Bistrița, bazinul superior al Oltului și cursurile superioare ale Jiului, Prutului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Tazlău, Bârlad, Jijia, Bahlui, pe unii afluenți din bazinele inferioare ale Jiului, Oltului și Argeșului și pe unele râuri din Dobrogea.

Formațiunile de gheață (gheață la maluri, pod de gheață, năboi), existente pe majoritatea râurilor, au fost în general în restrângere, diminuare și eliminare, exceptând cele din bazinele Siretului și Prutului, care s-au menținut fără modificări importante.

Ca urmare a propagării, se situează peste **COTA DE ATENȚIE** râul Crasna la stația hidrometrică Domănești (400+68)-jud. SM (sector îndiguit).

**Debitele vor fi în general staționare,** exceptând râurile din bazinele hidrografice: Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, unde vor fi în scădere.

Ca urmare a precipitațiilor mixte prognozate, cedării apei din stratul de zăpadă și propagării, sunt posibile creșteri de niveluri și debite, pe unele râuri din zonele de deal și de munte, mai ales pe cele sudul, sud-vestul și centrul țării.

Formațiunile de gheață (gheață la maluri, pod de gheață, năboi) existente vor fi, în general, în restrângere, diminuare și eliminare.

Ca urmare a propagării, se va menține peste **COTA DE ATENȚIE** râul Crasna la stația hidrometrică Domănești (400+20)-jud. SM (sector îndiguit).

**DUNARE:**

**Debitul la intrarea în țar****ă (secțiunea Baziaș) în** **intervalul 26.01.2024 – 27.01.2024** **a fost staționar, având valoarea de** **7600 m3/s,** peste media multianuală a lunii **ianuarie (4950 m3/s).**

În aval de Porţile de Fier, debitele au fost în scădere.

**Debitul la intrarea în** **țară (secțiunea Baziaș) va fi în scădere (7500 m3/s).**

În aval de Porţile de Fier, debitele vor fi în scădere.

***Se situează în faza I de apărare următoarele sectoare de dig:***

- Gorgova, Letea, Crisan, Ciulineț–Isaccea, Letea, R3, R4, Sf. Gheorghe și Tudor Vladimirescu (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

- Nufăru-Victoria (din administrarea consiliilor locale) - jud. Tulcea.

**2.** **Situaţia meteorologică în intervalul 26.01.2024, ora 08.00 – 27.01.2024, ora 08.00**

**A.N.M.** a emis **o ATENŢIONARE Meteorologică, cod galben:**

**ATENŢIONARE Meteorologică, cod galben -** valabilă în intervalul **26.01.2024, ora 10.00 – 26.01.2024, ora 22.00**, vizând **intensificări ale vântului în Moldova, local în Transilvania, Oltenia și Dobrogea; viscol în Carpații Meridionali și de Curbură, îndeosebi la altitudini de peste 1700 m,** conform căreia: În Moldova, nordul Dobrogei, sudul Transilvaniei și sud-vestul Olteniei, vântul va avea intensificări cu rafale în general de 55...65 km/h*.* În Carpații Meridionali și de Curbură, îndeosebi la altitudini de peste 1700 m, vântul va avea intensificări cu rafale de 90...110 km/h, va fi viscol și vizibilitate redusă .

**ATENŢIONARE Meteorologică, cod galben -** valabilă în intervalul **27.01.2024, ora 05.00 – 27.01.2024, ora 22.00**, vizând **intensificări ale vântului în Oltenia, cea mai mare parte a Transilvaniei, nord-vestul Munteniei și sudul Banatului; viscol în Carpații Occidentali, Meridionali și de Curbură, îndeosebi la altitudini de peste 1700 m,** conform căreia: În Oltenia, cea mai mare parte a Transilvaniei, nord-vestul Munteniei și sudul Banatului, vântul va avea intensificări cu rafale în general de 55...65 km/h. În Transilvania vor fi intervale de timp în care va ninge viscolit. În Carpații Occidentali, Meridionali și de Curbură, îndeosebi la altitudini de peste 1700 m, vântul va avea intensificări cu rafale de 90...110 km/h, va fi viscol și vizibilitate redusă.

Notă: Intensificări ale vântului vor mai fi și pe parcursul nopții de sâmbătă spre duminică (27/28 ianuarie) în Carpații Meridionali și de Curbură, cu viteze de 60…80 km/h.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *ALBA, ARAD, , CLUJ, CONSTANŢA, COVASNA, DÂMBOVIŢA, DOLJ, GALAŢI, GORJ, HUNEDOARA, IAŞI, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TIMIŞ, TULCEA, VÂLCEA, VASLUI şi VRANCEA – ATENŢIONARE Meteorologică, cod Galben*

**În ţara,** valorile termice au fost în scădere față de intervalul precedent în majoritatea zonelor, astfel că cele diurne s-au situat peste mediile multianuale cu abateri pozitive de până la 8...10 grade în sudul țării. Temperaturile maxime s-au încadrat între 1 grad la Joseni, Toplița, Întorsura Buzăului și Darabani și 12 grade la Drăgășani, Târgu Jiu și Alexandria, iar la ora 6 se înregistrau temperaturi ale aerului cuprinse între -4 grade la Toplița, Miercurea Ciuc, Suceava, Piatra Neamț,

Târgu Ocna, Vaslui și Negrești și 6 grade la Sânnicolau Mare, Jimbolia, Arad și Calafat. Pe parcursul zilei și seara cerul a fost variabil, cu înnorări în centrul și estul teritoriului, unde au fost precipitații slabe, local sub formă de ninsoare la munte, mixte în Moldova și local în Muntenia și mai ales ploi în Dobrogea. Vântul a suflat slab și moderat, cu intensificări în Moldova, Transilvania, Oltenia și nordul Dobrogei, cu viteze în general de 55...65 km/h, iar mai ales în Carpații Meridionali și de Curbură, îndeosebi la altitudini peste 1700 m, rafalele au atins 90...110 km/h, a fost viscol și vizibilitate redusă. Noaptea treptat înnorările s-au extins în cea mai mare parte a țării și s-au semnalat precipitații slabe. Acestea au fost sub formă de ninsoare local în zona montană, predominant ninsori în Maramureș și Transilvania, mixte în Crișana și pe arii restrânse în Muntenia și sub formă de ploaie în Banat și pe alocuri în Oltenia.

Vântul s-a intensificat spre dimineață la munte, viscolind ninsoarea și reducând vizibilitatea, și s-au înregistrat rafale de 90...110 km/h la altitudini mari în vestul Carpaților Meridionali, dar pe suprafețe mici și în zonele joase de relief, cu viteze în general de 50...55 km/h. Izolat s-a format ceață în sud-est. Este strat de zăpadă la munte și măsura la ora 20 - în platformele stațiilor meteorologice- până la 115 cm în Munții Călimani și 102 cm în Munții Făgăraș, local în Maramureș (până la 11 cm) și izolat în Transilvania (până la 7 cm), Moldova și Muntenia (până la 3...5 cm).

*OBSERVAȚII – au fost emise 2 atenționări meteorologice cod galben pentru fenomene meteorologice periculoase.*

**La Bucureşti,** valorile termice diurne au fost mai ridicate decât în mod obișnuit pentru această perioadă, astfel că temperatura maximă, comparabilă cu cea din intervalul anterior, a fost de 6 grade la Afumați și 7 grade la Filaret și Băneasa. Cerul a fost variabil, iar vântul a suflat slab până la moderat. La ora 6 se înregistrau -2 grade la toate stațiile meteorologice.

**3. Prognoza meteorologică în intervalul 27.01.2024, ora 08.00 – 28.01.2024, ora 08.00**

**În ţara,** vremea va fi în general închisă și se vor semnala precipitații în nordul, centrul și estul țării și pe arii restrânse în rest. La munte va ninge, în Maramureș, Transilvania, Moldova și Dobrogea vor predomina ninsorile, iar în celelalte regiuni vor fi precipitații mixte. Cantitățile de apă vor depăși pe alocuri 10...15 l/mp și izolat 25...30 l/mp în masivele nordice ale Carpaților Meridionali. Vântul va avea intensificări pe parcursul zilei și în prima parte a nopții în Oltenia, cea mai mare parte a Transilvaniei, în nord-vestul Munteniei și în sudul Banatului, cu viteze în general de 55...65 km/h. În Transilvania vor fi intervale de timp în care va ninge viscolit. În Carpații Occidentali, Meridionali și de Curbură, îndeosebi la altitudini de peste 1700 m, vor fi rafale de 90...110 km/h, viscol și vizibilitate redusă. Temperaturile maxime se vor încadra în general între 0 și 9 grade, iar cele minime vor fi cuprinse între -5 și 1 grad. Pe suprafețe mici se va forma ceață, cu o probabilitate mai ridicată în sudul și centrul teritoriului.

**La Bucureşti,** cerul va avea înnorări și trecător se vor semnala precipitații slabe mixte. Vântul va sufla slab și moderat. Temperatura maximă va fi de 4...6 grade, iar cea minimă de -4...-2 grade.

**4. Buletin nivometeorologic pentru perioada 26.01.2024 ora 20 - 28.01.2024 ora 20**

**Masivele Făgăraș, Bucegi:** **RISC ÎNSEMNAT (3)**

**La peste 1800 m:** În următoarele 48 de ore sunt așteptate ninsori care să depună local până la 20-30 cm de zăpadă, în special pe versanții nordici, iar vântul intens va determina formarea de noi plăci de vânt în apropierea crestelor, mai ales pe versanții estici și sudici, și depozite în zonele adăpostite. În partea superioară a stratului se întâlnesc acum 15-25 cm de zăpadă cu rezistenţă şi stabilitate redusă, depuși în urma ninsorilor curente, cât și a celor din ultima săptămână. În profunzime, stratul mai vechi este în general înghețat şi stabil. Pe văi și în zonele adăpostite se întâlnesc acumulări în depozite mai însemnate, atât mai vechi cât și mai recente, iar pe creste sunt formate plăci de vânt, în special pe versanții estici. Astfel, stratul mai instabil de la suprafață, ce va putea depăși pe alocuri 30-40 cm, va putea aluneca peste cel vechi în special la supraîncărcări, favorizând declanșarea unor avalanșe de dimensiuni medii și izolat mari, riscul fiind însemnat (3).

**Sub 1800 m,** stratul de zăpadă are dimensiuni mai reduse, exceptând anumite văi din zona 1600-1800 m unde vântul a transportat zăpada din altitudine și este ușor umezit la altitudini mai joase. Pe fondul ninsorilor așteptate, stratul va crește și aici, iar mai ales la supraîncărcări mai mari, vor fi condiții pentru declanșarea unor avalanșe de dimensiuni medii și mici, riscul fiind moderat (2) .

**Munţii Rodnei, Călimani-Bistriţei:** **RISC ÎNSEMNAT (3)**

**La peste 1800 m**, În următoarele 48 de ore sunt așteptate ninsori viscolite, care vor depune local peste 15 cm de zăpadă proaspătă peste stratul instabil prezent acum la suprafața zăpezii, ce măsoară pe alocuri 20-25 cm. La altitudine se întâlnesc troiene de dimensiuni importante, iar pe văi și în zonele adăpostite sunt acumulări mai însemnate. Vântul intens va determina formarea de plăci de vânt în apropierea crestelor, în special pe versanții sudici și estici. În profunzime stratul de zăpadă este stabilizat, având cruste de gheață în interior. Pe pantele suficient de înclinate, vor fi condiții pentru alunecarea stratului instabil din partea superioară și pentru declanșarea unor avalanșe de dimensiuni medii și izolat mari, riscul fiind prezent atât spontan, cât mai ales la supraîncărcări ale stratului. Riscul declanșării avalanșelor va fi însemnat(3).

Stratul va continua să crească și **la altitudini mai mici de 1800 m**, acolo unde stratul de zăpadă mai prezintă pe alocuri grosimi importante și unde se pot depune peste 10-15 cm de zăpadă proaspătă. Și aici vor fi condiţii pentru declanșarea unor avalanșe de dimensiuni mici și medii, riscul fiind moderat(2).

**Munţii Țarcu-Godeanu:** **RISC ÎNSEMNAT (3)**

**La peste 1800 m**, stratul de zăpadă este alcătuit în partea superioară dintr-un strat depus în ultima săptămână, cu rezistență și stabilitate mai reduse, ce depășește pe alocuri 10-15 cm, iar ninsorile din următorul interval vor adăuga local 10-15 cm de zăpadă proaspătă. În profunzime zăpada veche este în general stabilizată și înghețată. În zonele înalte sunt formate plăci de vânt, iar vântul intens din perioada următoare va determina formarea de noi plăci de vânt în apropierea crestelor. Pe pantele suficient de înclinate sau în zonele cu depozite mai mari se pot declanșa avalanșe de dimensiuni mici și medii, prin ruperea și alunecarea stratului de la suprafață sau prin alunecarea plăcilor de vânt peste straturile stabile mai vechi, riscul fiind amplificat la supraîncărcări. Riscul declanșării avalanșelor va fi însemnat (3).

**La altitudini mai mici de 1800 m**, stratul de zăpadă este mai redus, dar va crește și aici cu 5-15 cm ca urmare a ninsorilor așteptate. În special între 1600 și 1800 m sunt văi cu acumulări mai importante de zăpadă. Se pot declanșa avalanșe de dimensiuni mici și izolat medii prin dislocarea zăpezii mai puțin stabile din partea superioară a stratului, riscul declanșării acestora fiind prezent mai ales la supraîncărcări mari, riscul fiind moderat(2).

**Munţii Parâng-Şureanu:** **RISC MODERAT (2)**

**Peste 1800 m**, Pe versanții nordici sunt așteptate ninsori în intervalul următor care vor mai depune local 10-15 cm de zăpadă proaspătă peste stratul recent depus, ce depășește acum pe alocuri 10-15 cm în partea superioară. În profunzime zăpada veche este în general stabilizată și înghețată. Pe pantele suficient de, înclinate sau în zonele cu depozite mai mari se pot declanșa avalanșe de dimensiuni medii, prin alunecarea stratului mai puțin stabil de la suprafață sau prin ruperea plăcilor de vânt din altitudine, riscul fiind amplificat la supraîncărcări. Riscul declanșării avalanșelor va fi însemnat (3).

**La altitudini mai mici de 1800 m**, stratul de zăpadă este mai redus, dar în special între 1600 și 1800 m sunt văi unde zăpada prezintă acumulări mai importante. Va ninge și la altitudini mai joase, iar stratul va înregistra creșteri, fiind condiții pentru declanșarea unor avalanșe de dimensiuni mici și izolat medii, riscul fiind moderat(2) și prezent mai ales la supraîncărcări.

**Masivul Ceahlău:** **RISC MODERAT (**

Ninsorile din următoarele 48 de ore pot crește local stratul cu peste 10 cm. Stratul de zăpada prezent este ușor stabilizat, dar în partea superioară sunt zone unde se găsesc până în 10 cm de zăpadă relativ recent acumulată, de la ultimele ninsori și peste care se va depune zăpada proaspătă. În zonele adăpostite și pe văi sunt unele depozite mai importante. Doar pe văile cu acumulări mai mari de zăpadă, la supraîncărcări mari, se pot declanșa avalanșe mici sau alunecări ale stratului de zăpadă proaspătă la suprafață, riscul fiind moderat (2).

**Masivul Vlădeasa:** **RISC MODERAT (2)**

Zăpada este stabilizată în profunzime, iar în partea superioară sunt zone unde sunt 10-15 cm de zăpadă recent acumulată din ultimele ninsori. Ninsorile așteptate vor mai depune local 5-10 cm de zăpadă proaspătă, iar vântul intens va forma noi plăci de vânt în apropierea crestelor. În zonele adăpostite, pe versanții vestici și pe unele văi sunt depozite mai importante de zăpadă. Astfel, în zonele cu acumulări mai mari de zăpadă, la supraîncărcări, se pot declanșa avalanșe mici și izolat medii, riscul fiind moderat (2).

**Prognoza vremii în intervalul 26.01.2024 ora 20 - 28.01.2024 ora 20:**

Vremea va fi în continuare vântoasă și apropiată de normalul termic al perioadei. Cerul va fi mai mult noros și pe arii extinse va ninge viscolit. În următoarele 48 de ore cantitățile de precipitații vor depăși local 15-20 l/mp și pe arii restrânse 30-35 l/mp pe rama nordică a Carpaților Meridionali, în nordul Carpaților Orientali și pe rama vestică a Carpaților Occidentali, acolo unde și stratul de zăpadă va înregistra creșteri mai consistente. Vântul va avea intensificări de 60-80 km/h în toate masivele din sector predominant nord-vestic, viscolind ninsoarea sau spulberând zăpada și temporar de peste 90-110 km/h în zonele înalte din Carpații Meridionali și Orientali în cursul nopții de 26/27 ianuarie și al zilei de 27 ianuarie. Local se va semnala ceață, asociată și cu depuneri de chiciură.

**Temperaturi prognozate în intervalul: 26.01.2024 ora 20 - 28.01.2024 ora 20:**

**Peste 1800 m: temperaturi minime**: -16….-9 grade

 **temperaturi maxime**: -13….-6 grade

**Sub 1800 m: temperaturi minime**: -12…-4 grade

 **temperaturi maxime**: -10….-2 grade

**Vânt la peste 2000 m:** la noapte și mâine din sector nord-vestic cu viteze de 100-120 km/h, iar duminică, 28 ianuarie, din sector nordic cu 70-80 km/h

**Izoterma de 0 grade**: în general între 300-700 m, cu valorile cele mai coborâte în Carpații Orientali.

###### **II. CALITATEA APELOR**

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

**A.B.A. Prut-Bârlad** revine cuinformaţii desprepoluarea accidentală a cursurilor de apă Lohan şi Crasna în zona comunei Olteneşti, jud. Vaslui, din data de 22.01.2024, ora 08:20, survenită ca urmare a deversării de dejecţii lichide de la Ferma Zootehnică Târzii, aparţinând SC Triagrisilv SRL Vaslui.

În data de 25.01.2024, ora 10.00, personalul L.C.A.- S.G.A. Vaslui s-a deplasat la teren pentru prelevarea unor noi probe de apă din râurile Lohan, Crasna și Bârlad, respectiv din sectiunile: râu Lohan - amonte deversare canal pod Târzii ( 100 m), aval deversare canal pluvial (≈ 100 m), râu Crasna - amonte confl. râul Lohan (aval baraj Mânjești), râu Crasna aval confl. râul Lohan (pod DN 24 - zona mirei hidrometrice), râu Bârlad aval confl. râu Crasna (în zona mirei hidrometrice ≈ 1500m ). În urma verificării efectuate la gura de evacuare a canalului pluvial prin care au ajuns ape uzate în râul Lohan, s-au constatat scurgeri de apă rezultată din topirea zăpezii. .

**Rezultatele analizelor probelor de apă prelevate sunt următoarele:**

**Rau Lohan - amonte gura de evacuare a canalului pluvial (circa 100 m):** pH = 7,6; Tapa = 2,1 C; turbiditate = 9,12 NTU; MTS = 11,1 mg/l; oxigen dizolvat = 8,32 mg/l; grad de saturatie = 62,23 %; conductivitate = 2018 μS/cm; CCOCr = 17,8 mg/l; amoniu = 0,211 mg/l; azotiti = 0,060 mg/l; azotati = 22,3 mg/l; azot total = 7,41mg/l; fosfor total = 0,41 mg/l;

**Rau Lohan - aval de gura de evacuare a canalului pluvial (circa 100 m):** pH = 7,5; Tapa = 1,6 C; turbiditate = 44,6 NTU; MTS = 50,3 mg/l; oxigen dizolvat= 5,22 mg/l; grad de saturatie = 38,52 %; conductivitate = 2020 μS/cm; CCOCr = 92,8 mg/l; amoniu = 4,46 mg/l; azotiti = 0,543 mg/l; azotati = 19,38 mg/l; azot total = 14,09 mg/l; fosfor total = 1,94 mg/l;

Râu Crasna - amonte confl. râul Lohan (în zona mirei hidrometrice): pH = 7,7; Tapa = 4,1 C; turbiditate = 6,27 NTU; MTS = 5,1 mg/l; oxigen dizolvat = 9,43 mg/l; grad de saturatie = 74,43 %; conductivitate = 2616 μS/cm; CCOCr = 14,5 mg/l; amoniu = 0,16 mg/l; azotiti = < 0,0411 mg/l; azotati = 0,8 mg/l; azot total = 1,4 mg/l; fosfor total = 0,12 mg/l;

**Rau Crasna - aval de confl. rau Lohan, in zona podului DN 24:** pH = 7,8; Tapa = 1 C; turbiditate = 14,3 NTU; MTS = 4,4 mg/l; oxigen dizolvat= 9,54 mg/l; grad de saturatie = 69,28 %; conductivitate = 1933 μS/cm; CCOCr = 22,7 mg/l; amoniu = 0,973 mg/l; azotiti = 0,048 mg/l; azotati = 2,17 mg/l; azot total = 3,09 mg/l; fosfor total = 0,6 mg/l;

Rau Barlad - aval de confl. rau Crasna: pH = 7,7; Tapa = 1 C; turbiditate = 6,08 NTU; MTS = 3,9 mg/l; oxigen dizolvat= 7,1 mg/l; grad de saturatie = 51,56 %; conductivitate = 1482 μS/cm; CCOCr = 22,3 mg/l; amoniu = 7,23 mg/l; azotiti = 0,179 mg/l; azotati = 6,42 mg/l; azot total = 9,42 mg/l; fosfor total = 1,21 mg/l;

**Măsuri:**

-s-a sistat evacuarea în receptorul natural a apelor uzate încărcate cu dejecţii de pe amplasament;

-s-a obturat canalul pluvial marginal al drumului la cca 100 m de batardou pentru prevenirea scurgerilor de ape pluviale impurificate;

-se reduce volumul de levigat din bazinul de colectare a acestuia prin vidanjare şi transportare la Ferma 2 din vecinătate aparţinând aceluiaşi beneficiar;

-se preia gunoiului de grajd depozitat pe teren şi se descarcă în batardoul de depozitare.

În vederea colectării apei pluviale din canalul marginal al drumului în data de 26.01.2024 s-a procedat la blocarea acestuia, înainte de subtraversarea căii ferate Crasna - Huși .

Pe fluviul Dunărea și pe Marea Neagră nu au au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

###### **III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, **s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni), în data de 23.01.2024, **la staţiile cu indicativele BV-6,BC-3,CJ-2,CJ-3,CJ-5,CT-7,PH-1,AR-2** şi în data de 25.01.2024, **la staţiile cu indicativele B-23,B-27.**

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havârna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor;

- S.C. APAVITAL S.A. Iași prin reducerea debitelor la sursa r. Bahlui – ac. Parcovaci corespunzător treptei II de aplicare a restricțiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

**DIRECȚIA COMUNICARE**